cometadata/datacite-titles-descriptions-related-identifiers huggingface dataset:
DOI: 10.17632/dj8znmg87f.2
title: 2018WR023808

description: Data accessing (2018WR023808) Note: All data used in this study are provided in this repository, including daily gauge discharge data, drawing data and calculations code. Please refer to this paper for details on how to use the data. 1. The all figures of this paper are provided. The vector data used in Figure 1 and Figure 4 are uploaded to separate folders (shp). 2. The data for drawing in this study are shared in data attachment file (excel). 3. Gauged discharge data The daily gauge discharge data used in this study are shared in the data attachment file (excel). 4. Landsat images and code The Landsat image sets and calculation code used in this study are available on the Google Earth Engine platform. The links of image sets and sample code as below. TM https://developers.google.com/earth-engine/datasets/catalog/LANDSAT_LT05_C01_T1 ETM https://developers.google.com/earth-engine/datasets/catalog/LANDSAT_LE07_C01_T1 OLI https://developers.google.com/earth-engine/datasets/catalog/LANDSAT_LC8_L1T Calculation code https://code.earthengine.google.com/2254187574dedb2c0b2e9a7fc1832eb2
DOI: 10.17632/dj8znmg87f.3
title: Extending the Ability of Near-Infrared Images to Monitor Small River Discharge on the Northeastern Tibetan Plateau (2018WR023808)

description: Data accessing (2018WR023808) Note: All data used in this study are provided in this repository, including daily gauge discharge data, drawing data and calculations code. Please refer to this paper for details on how to use the data. 1. The all figures of this paper are provided. The vector data used in Figure 1 and Figure 4 are uploaded to separate folders (shp). 2. The data for drawing in this study are shared in data attachment file (excel). 3. Gauged discharge data The daily gauge discharge data used in this study are shared in the data attachment file (excel). 4. Landsat images and code The Landsat image sets and calculation code used in this study are available on the Google Earth Engine platform. The links of image sets and sample code as below. TM https://developers.google.com/earth-engine/datasets/catalog/LANDSAT_LT05_C01_T1 ETM https://developers.google.com/earth-engine/datasets/catalog/LANDSAT_LE07_C01_T1 OLI https://developers.google.com/earth-engine/datasets/catalog/LANDSAT_LC8_L1T Calculation code https://code.earthengine.google.com/2254187574dedb2c0b2e9a7fc1832eb2
DOI: 10.17632/rwb9ckf6tb.1
title: Data for: A generalized statistical framework to assess mixing ability from incomplete mixing designs using binary or higher order variety mixtures and application to wheat

description: Data for the mixture experiment and the R program to perform mixing ability analysis.
DOI: 10.14457/cu.the.2011.267
title: ค่ากำลังแรงยึดดึงของเรซินซีเมนต์สามระบบกับเนื้อฟันที่ผ่านการแช่โซเดียมไฮโปคลอไรท์

description: การศึกษานี้มีวัตถุประสงค์เพื่อประเมินค่ากำลังแรงยึดดึงของวัสดุยึดติด 3 ระบบคือ ซุปเปอร์บอนด์ซีแอนด์บี พานาเวียเอฟทู และรีลายเอ็กซ์ยูนิเซมร่วมกับแอดฮีซีฟเอ็กไซท์ดีเอสซี กับเนื้อฟันที่ผ่านการแช่ด้วยโซเดียมไฮโปคลอไรท์ความเข้มข้นร้อยละ 2.5 เป็นเวลา 3 นาที โดยนำฟันกรามมนุษย์ซี่ที่สามที่ตัดด้านสบฟันออกให้เห็นผิวเนื้อฟัน จากนั้นแบ่งเป็น 3 กลุ่ม โดยนำมายึดด้วยวัสดุเรซินซีเมนต์ทั้ง 3 ระบบ และนำมายึดกับเรซินคอมโพสิตโดยการอุดเป็นชั้น จากนั้นเก็บชิ้นงานในน้ำกลั่นที่อุณหภูมิ 37 องศาเซลเซียส เป็นเวลา 24 ชั่วโมง ทำการตัดชิ้นงานให้เป็นรูปดัมเบลล์ นำไปทดสอบค่ากำลังแรงยึดดึงด้วยความเร็วหัวดึง 1 มิลลิเมตรต่อนาที นำชิ้นงานที่แตกหักมาส่องด้วยกล้องจุลทรรศน์ชนิดสเตอริโอ เพื่อแบ่งลักษณะความล้มเหลวที่เกิดขึ้น และบันทึกภาพด้วยกล้องจุลทรรศน์อิเลคตรอนชนิดส่องกราด จากนั้นนำผลที่ได้มาวิเคราะห์ทางสถิติเปรียบเทียบโดยใช้การวิเคราะห์ความแปรปรวนทางเดียว และวิเคราะห์เชิงซ้อนด้วยวิธีทูกีย์ ที่ระดับนัยสำคัญ 0.05 จากผลการศึกษาพบว่า กลุ่มรีลายเอ็กซ์ยูนิเซมร่วมกับแอดฮีซีฟเอ็กไซท์ดีเอสซี และกลุ่มซุปเปอร์บอนด์ซีแอนด์บี มีค่าเฉลี่ยกำลังแรงยึดดึงแตกต่างอย่างไม่มีนัยสำคัญทางสถิติ โดยมีค่าสูงกว่ากลุ่มพานาเวียเอฟทู อย่างมีนัยสำคัญทางสถิติ
DOI: 10.14457/cu.the.2011.268
title: ปัจจัยการปรับปรุงบรรจุภัณฑ์เพื่อสิ่งแวดล้อมในอุตสาหกรรมน้ำตาล ด้วยการประยุกต์ใช้เทคนิค AHP

description: งานวิจัยมีวัตถุประสงค์เพื่อหาปัจจัยในการปรับปรุงบรรจุภัณฑ์น้ำตาลให้มีความเป็นมิตรกับสิ่งแวดล้อม โดยมุ่งเน้นไปที่บรรจุภัณฑ์น้ำตาลขนาดบรรจุ 1 กิโลกรัม โดยใช้กระบวนการลำดับชั้นเชิงวิเคราะห์ (Analysis Hierarchy Process: AHP) และศึกษาแรงผลักดันขององค์กรรวมถึงปัจจัยที่ภาคอุตสาหกรรมต้องการที่จะได้รับการสนับสนุนจากภาครัฐและหน่วยงานที่เกี่ยวข้องที่ทำให้อุตสาหกรรมนี้มุ่งสู่ความเป็นมิตรต่อสิ่งแวดล้อม โดยใช้สถิติทดสอบไคแสควร์(The Chi-Square Test) เพื่อทดสอบความเป็นอิสระและความสอดคล้องของปัจจัย นอกจากนี้ยังหาค่าเฉลี่ยเพื่อหาระดับความสำคัญของปัจจัยเพื่อเป็นข้อมูลประกอบการใช้เทคนิค AHP การเก็บรวบรวมข้อมูลจะใช้วิธีการสำรวจข้อมูลด้วยแบบสอบถามและสัมภาษณ์โดยผู้วิจัย จากการศึกษาพบว่ามีความเป็นไปได้ที่จะนำแนวทางการปรับปรุงบรรจุภัณฑ์เพื่อสิ่งแวดล้อมในอุตสาหกรรมน้ำตาลมาใช้ได้ถึงร้อยละ 64 โดยปัจจัยที่มีความสำคัญมากที่สุด 5 อันดับแรกคือราคาวัตถุดิบในการผลิต คุณสมบัติของบรรจุภัณฑ์จากการปรับปรุงบรรจุภัณฑ์ การมีแนวทางที่จะนำพลาสติกชีวภาพมาใช้ในการผลิตบรรจุภัณฑ์ ค่าใช้จ่ายที่เพิ่มขึ้นจากการเปลี่ยนเทคโนโลยีที่ใช้ในการผลิต การออกแบบที่คำนึงถึงความสามารถในการนำบรรจุภัณฑ์กลับมาใช้และบรรจุภัณฑ์ชนิดเติมตามลำดับ และพบว่าแรงผลักดันสูงสุดขององค์กรที่จะนำไปสู่การพัฒนาบรรจุภัณฑ์เพื่อสิ่งแวดล้อมคือองค์กรต้องการที่จะสร้างภาพลักษณ์ที่ดีให้กับองค์กร ส่วนปัจจัยที่มีความต้องการที่จะได้รับการสนับสนุนจากภาครัฐในระดับมากที่สุด คือการสนับสนุนงานวิจัย เพื่อนำวัตถุดิบทางการเกษตรภายในประเทศมาแปรรูปเป็นบรรจุภัณฑ์เพื่อสิ่งแวดล้อม
DOI: 10.14457/cu.the.2011.269
title: การปรับปรุงระบบการจัดการพื้นที่ผลิต กรณีศึกษา โรงงานรีดพลาสติก พีวีซี

description: งานวิจัยนี้มีวัตถุประสงค์ในการปรับปรุงระบบการบริหารและควบคุมกิจกรรมบนพื้นที่ผลิตของโรงงานกรณีศึกษา ผู้ผลิตพีวีซีจากการรีด เพื่อเพิ่มประสิทธิภาพการดำเนินงานผลิตให้กับโรงงานกรณีศึกษา ซึ่งประสบปัญหาการส่งมอบงานล่าช้าในอัตราที่สูงและความสามารถในการผลิตต่ำ โดยแบ่งการดำเนินกิจกรรมออกเป็นกิจกรรมการจัดตารางการผลิต (Scheduling) การปล่อยงานเข้าสู่พื้นที่ผลิต (Dispatching) การเคลื่อนย้ายงานระหว่างหน่วยผลิต (Move between cells) การติดตามการผลิต (Monitoring) และการควบคุมการผลิต (Controlling) การดำเนินงานแบ่งออกเป็น 4 ส่วนหลัก คือ (1) การจัดทำฐานข้อมูลระยะเวลาการปรับตั้งเครื่องรีดและแนวทางการจัดตารางการผลิตของงานรีด โดยมุ่งเน้นให้เกิดระยะเวลาการปรับตั้งเครื่องรีดน้อยที่สุด (2) การมอบหมายหน้าที่ความรับผิดชอบและจัดทำมาตรการในการปล่อยงานเข้าสู่พื้นที่ผลิตและเคลื่อนย้ายงานระหว่างผลิต เพื่อเป็นการเตรียมความพร้อมของทรัพยากรและข้อมูลสำหรับการดำเนินงานตามแผนการผลิต (3) การปรับปรุงมาตรการในการติดตามการผลิตให้สามารถตรวจจับความผิดปกติที่เกิดขึ้นได้โดยเร็วและปรับปรุงการเก็บบันทึกข้อมูลที่จำเป็นสำหรับการดำเนินงานผลิต และ (4) การจัดทำมาตรการในการควบคุมการผลิตเพื่อป้องกันปัญหาที่อาจเกิดขึ้นและส่งผลกระทบต่อการผลิต ผลการดำเนินงานพบว่า โรงงานกรณีศึกษามีความสามารถในการผลิตสินค้าตามแผนการผลิตเพิ่มขึ้นเฉลี่ยคิดเป็นร้อยละ 16.69 ต่อเดือน และมีความสามารถในการส่งมอบสินค้าทันกำหนดเพิ่มขึ้นเฉลี่ยคิดเป็นร้อยละ 15.26 ต่อเดือน
DOI: 10.14457/cu.the.2011.270
title: การศึกษาการส่งบีคอนแบบปรับค่าได้สำหรับเครือข่ายไร้สายแบบแอดฮอกบนยานพาหนะ

description: การสื่อสารบนเครือข่ายไร้สายแบบแอดฮอกบนยานพาหนะ ประกอบด้วยพื้นฐานการทำงานที่สำคัญ คือ การส่งบีคอน เพื่อให้รถยนต์สามารถค้นพบรถยนต์คันอื่นที่อยู่ในบริเวณใกล้เคียง และ แลกเปลี่ยนข้อมูลซึ่งกันและกันได้ ซึ่งโพรโทคอลส่วนใหญ่จะใช้การส่งบีคอนด้วยความถี่คงที่ แต่การส่งบีคอนด้วยความถี่คงที่นั้นเป็นการเพิ่มค่าใช้จ่ายของระบบ และอาจจะส่งผลกระทบต่อประสิทธิภาพการทำงานของโพรโทคอลได้ เนื่องจากการส่งบีคอนด้วยความถี่สูงในบริเวณที่มีความหนาแน่นของโหนดสูง จะทำให้เกิดปัญหาการชนกันของข้อมูล และลดประสิทธิภาพการทำงานของโพรโทคอล ในทางตรงกันข้ามหากมีการส่งบีคอนด้วยความถี่ต่ำในบริเวณที่มีความหนาแน่นของโหนดน้อย จะทำให้โหนดค้นพบโหนดเพื่อนบ้านได้ช้า และทำให้ประสิทธิภาพการทำงานของโพรโทคอลลดลงเช่นเดียวกัน ดังนั้นการปรับช่วงเวลาในการส่งบีคอนจึงมีความจำเป็นสำหรับเครือข่ายไร้สายแบบแอดฮอกบนยานพาหนะ วิทยานิพนธ์นี้ทำการศึกษาการส่งบีคอนแบบปรับค่าได้สำหรับเครือข่ายไร้สายแบบแอดฮอกบนยานพาหนะ โดยจะนำผลการทดลองบนถนนทางหลวงมาใช้เป็นชุดข้อมูลตัวอย่างเพื่อปรับช่วงเวลาในการส่งบีคอน และใช้วิธีการทางด้านสถิติ คือ การวิเคราะห์การถดถอยเชิงเส้น วิธีการทางด้านการเรียนรู้ของเครื่อง คือ K-Nearest Neighbor และวิธีการปรับปรุงการคำนวณช่วงเวลาปรับตัวแบบเชิงเส้นโดยใช้ข้อมูลอัตราการเปลี่ยนแปลงของโหนดเพื่อนบ้าน มาประยุกต์ใช้ในการปรับช่วงเวลาการส่งบีคอนให้เหมาะสมกับสภาพแวดล้อมของรถยนต์ จากผลการทดลองพบว่าวิธีการ และพารามิเตอร์ที่นำเสนอนั้น สามารถลดค่าใช้จ่ายในการส่งบีคอนได้ รวมทั้งยังคงรักษาประสิทธิภาพการทำงานของโพรโทคอลให้คงเดิม
DOI: 10.14457/cu.the.2011.271
title: การตรวจหาเมทิลเลชันบนโปรโมเตอร์ของยีน HCP5 HPC5 และ TNFRSF8 ในมะเร็งปากมดลูก

description: มะเร็งปากมดลูกเป็นมะเร็งที่พบมากที่สุดเป็นอันดับสามในสตรีทั่วโลกและเกิดขึ้นบ่อยในสตรีอายุน้อยกว่า 25 ปี สาเหตุของมะเร็งปากมดลูกเกิดจากการติดเชื้อ human papillomavirus 16 และ 18 (HPV16 และ HPV18) ซึ่งติดต่อผ่านทางผ่านทางเพศสัมพันธ์ สาเหตุการเกิดมะเร็งไม่เพียงแค่การติดเชื้อ HPV แต่ยังรวมถึงในระดับโมเลกุล ในงานครั้งนี้ศึกษาดีเอ็นเอเมทิลเลชันของ HCP5, HPC5 และ TNFRSF8 โดย DNA methylation วิธี Methylation primer PCR (MSP - PCR) และ RT - PCR สำหรับศึกษาการแสดงออกของยีนเหล่านี้ ในการศึกษาความสัมพันธ์ระหว่างเมทิลเลชันกับการแสดงออกของยีนใช้ HeLa ซึ่งเป็นเซลล์สายพันธุ์มะเร็งปากมดลูก เลี้ยงในอาหารโดยใส่ยา 5'Azacytidine ผลการศึกษาพบว่ามีเพียง TNFRSF8 ที่สามารถศึกษาการเกิดดีเอ็นเอเมทิลเลชันในมะเร็งปากมดลูกและเซลล์ปากมดลูกปกติ จาก เซลล์มะเร็งปากมดลูก 45 ตัวอย่างและเซลล์ปกติ 36 ตัวอย่าง พบดีเอ็นเอเมทิลเลชันในเซลล์มะเร็งปากมดลูก 68.88% และตรวจพบเมทิลเลชันควบคู่กับอันเมทิลเลชันในเซลล์ปากมดลูกปกติ 44.44% สำหรับความสัมพันธ์ระหว่างการเกิดดีเอ็นเอเมทิลเลชัน และการแสดงออกของยีน ผลพบว่าเมทิลเลชันลดลงเมื่อ เลี้ยง เซลล์ HeLa ร่วมกับ 5'Azacytidine แต่ ในการทดลองเพื่อตรวจสอบการแสดงออกของยีนปรากฏว่าผลการทดลองล้มเหลว ทำให้ไม่สามารถตรวจสอบได้ ผลจากการศึกษาในยีน HCP5 ตรวจพบเมทิลเลชันทั้งในเซลล์ HeLa และเซลล์เม็ดเลือดขาว จึงตัดยีนนี้ออกจากการทดลอง ผลจากการศึกษาในยีน HPC5 ไม่สามารถหาลำดับนิวคลิโอไทด์ได้จากฐานข้อมูลทั้งหมด ดังนั้นจึงไม่สามารถทำการทดลองได้ จากผลทั้งหมดแสดงให้เห็นว่า TNFRSF8 อาจจะเป็นยีนต้านมะเร็งในมะเร็งปากมดลูกในขณะที่ HCP5 นี้ไม่ใช่ และ HPC5 เป็น novel gene ที่จำเป็นต้องศึกษาเพิ่มเติมเพื่อยืนยันว่ามีอยู่จริง
DOI: 10.14457/cu.the.2011.272
title: เกษตรพันธะสัญญากับการปรับตัวทางสังคมและเศรษฐกิจของเกษตรกรและชุมชน : ศึกษากรณีการเลี้ยงไก่เนื้อ ตำบลท้ายตลาด อำเภอเมือง จังหวัดลพบุรี

description: การศึกษาเรื่อง เกษตรพันธะสัญญากับการปรับตัวทางสังคมและเศรษฐกิจของเกษตรกรและชุมชน: ศึกษากรณีการเลี้ยงไก่เนื้อ ตำบลท้ายตลาด อำเภอเมือง จังหวัดลพบุรี เป็นการวิจัยเชิงคุณภาพโดยใช้กรอบแนวคิดทางสังคมวิทยาและมานุษยวิทยา มีวัตถุประสงค์เพื่อศึกษาถึงรูปแบบการเลี้ยงไก่เนื้อแบบพันธะสัญญาของเกษตรกรในชุมชนและเพื่อศึกษาการปรับตัวทางสังคมและเศรษฐกิจของเกษตรกรและชุมชนที่มีต่อระบบการผลิตแบบเกษตรพันธะสัญญา ผลการศึกษาพบว่ารูปแบบการเลี้ยงไก่เนื้อแบบพันธะสัญญาเป็นรูปแบบการผลิตทางการเกษตรที่มีการจัดการร่วมกันระหว่างบริษัททุนกับเกษตรกร โดยที่บริษัทจะเสนอสินเชื่อในรูปของปัจจัยการผลิต ได้แก่ลูกไก่ อาหารไก่ ยาและเวชภัณฑ์ การสนับสนุนความรู้ทางด้านเทคนิคในการเลี้ยงไก่ รวมถึงการจัดการด้านการตลาดให้แก่เกษตรกร ส่วนเกษตรกรเป็นผู้รับผิดชอบลงทุนในการสร้างโรงเรือน อุปกรณ์ในการเลี้ยงไก่ ค่าแรงงาน และค่าใช้จ่ายในการบริหารจัดการฟาร์ม โดยทั้งสองฝ่ายได้ตกลงทำสัญญาระหว่างกันไว้ล่วงหน้าถึงปริมาณและคุณภาพของปัจจัยการผลิตที่จะซื้อจากบริษัทและผลผลิตที่เกษตรกรจะขายให้แก่บริษัท ทั้งนี้ความสัมพันธ์ในรูปแบบพันธะสัญญา เป็นความสัมพันธ์ที่ไม่เท่าเทียมกัน โดยบริษัททุนเป็นผู้มีอำนาจเหนือเกษตรกรผ่านการควบคุมปัจจัยการผลิตและการตลาด แต่ถึงแม้ว่าเกษตรกรจะตกอยู่ในโครงสร้างที่เสียเปรียบบริษัททุน ขาดอำนาจต่อรอง แต่เกษตรกรก็ไม่ได้ยอมจำนนต่อปัญหาที่เกิดขึ้น หากพยายามปรับวิถีชีวิต วิถีการผลิต และความสัมพันธ์ทางสังคมเพื่อที่จะอยู่รอดให้ได้ภายใต้การผลิตแบบพันธะสัญญา
DOI: 10.14457/cu.the.2011.273
title: การประยุกต์ใช้ระบบกลไฟฟ้าจุลภาคเพื่อพัฒนามาตรวัดการเคลื่อนตัวแนวราบในที่

description: มาตรวัดการเคลื่อนตัวแนวราบถูกใช้ในงานวิศวกรรมปฐพีเพื่อตรวจวัดการเคลื่อนตัวแนวราบของระบบค้ำยัน กำแพงกันดิน ลาดดิน และพื้นที่เสี่ยงต่อการเคลื่อนตัว การตรวจวัดในปัจจุบันทำโดยการหย่อนหัวอ่านลงในท่อนำทาง และบันทึกความเอียงแต่ละช่วงขณะที่หัวอ่านถูกดึงขึ้น วัตถุประสงค์ของการวิจัยนี้คือการพัฒนาระบบของมาตรวัดการเคลื่อนตัวแนวราบให้สามารถทำงานได้อย่างต่อเนื่องและอัตโนมัติโดยใช้อุปกรณ์อิเลคทรอนิกส์ที่หาซื้อได้ภายในประเทศ ซึ่งจะช่วยลดต้นทุนด้านการตรวจวัด และเพิ่มประสิทธิภาพในการทำงานของอุตสาหกรรมก่อสร้างภายในปะเทศ วิทยานิพนธ์นี้เสนอ การออกแบบและพัฒนาต้นแบบมาตรวัดการเคลื่อนตัวแนวราบในที่ (In-Place Inclinometer) โดยใช้ไมโครคอนโทรเลอร์ควบคุมการทำงานของระบบ ซึ่งประกอบไปด้วยเซนเซอร์วัดความเร่งสามแกน (Tri axial accelerometer) เพื่อตรวจวัดการเอียงและเซนเซอร์เข็มทิศ (Compass Sensor) เพื่อตรวจสอบการบิดของท่อนำทาง เซนเซอร์ทั้งสองแบบถูกติดตั้งในหัวอ่านที่ทำจากท่ออะลูมิเนียมขนาด 1 นิ้ว ซึ่งมีล้อด้านข้าง 2 ชุด ติดตั้งอยู่ห่างกัน 50 เซนติเมตร และถูกออกแบบให้สามารถเคลื่อนที่ได้ภายในท่อนำทางเหมือนกับมาตรวัดการเคลื่อนตัวแบบมาตรฐาน (Inclinometer) ซอร์ฟแวร์ที่ผู้วิจัยพัฒนาให้กับระบบมาตรวัดฯจะอ่านและบันทึกผลสำรวจเป็นมุมเอียงและมุมบิดของท่อนำทาง เพื่อสร้างกราฟการเบี่ยงเบนแนวราบสำหรับใช้เปรียบเทียบกับผลสำรวจจากมาตรวัดแบบมาตรฐานโดยในงานวิจัยนี้ใช้มาตรวัดรุ่น 0S242SV3000 ของบริษัท SISGEO มาตรวัดฯที่ผู้วิจัยพัฒนาสามารถตรวจวัดการบิดของท่อนำทางได้ และให้ผลตรวจวัดการเคลื่อนตัวสอดคล้องกับค่าจากมาตรวัดฯแบบเดิม แต่มีความผิดพลาดเกินกว่าทฤษฎี ซึ่งหากจะนำมาตรวัดฯไปใช้งานต้องเพิ่มประสิทธิภาพมาตรวัดฯด้วยการเปลี่ยนเซนเซอร์และไมโครคอนโทรเลอร์ให้มีความละเอียดมากขึ้นเช่นใช้ไมโครคอนโทรเลอร์ที่มีส่วนแปลงผล ADC แบบ 16 บิต นอกจากนี้ยังพบว่าจะต้องปรับปรุงกระบวนการผลิตมาตรวัดฯให้ทนทานต่อสภาวะแวดล้อมภายนอก โดยเฉพาะอย่างยิ่งการป้องกันน้ำที่ค้างอยู่ในท่อนำทางไม่ให้ซึมเข้าไปในหัวอ่าน
DOI: 10.14457/cu.the.2011.275
title: ผลของความหนาและวิธีการบูรณะต่อความแข็งผิวระดับจุลภาคของเรซินมอดิฟายด์กลาสไอโอโนเมอร์ซีเมนต์

description: เรซินมอดิฟายด์กลาสไอโอโนเมอร์ซีเมนต์เป็นวัสดุบูรณะชนิดหนึ่งที่ใช้บูรณะในฟันน้ำนม และในผู้ป่วยที่มีความเสี่ยงต่อการผุสูง ผู้ป่วยกลุ่มนี้จะมีการผุที่ลึกและลุกลามได้ง่ายกว่าปกติ จึงเกิดการศึกษานี้โดยมีวัตถุประสงค์เพื่อศึกษาอิทธิพลของชนิดผลิตภัณฑ์ ความหนาและวิธีการบูรณะต่อค่าความแข็งผิวระดับจุลภาค ซึ่งใช้เรซินมอดิฟายด์กลาสไอโอโนเมอร์ซีเมนต์ 3 ผลิตภัณฑ์ ได้แก่ ฟูจิ II แอลซี วิทริเมอร์ และคีแทคเอ็น 100 สร้างชิ้นงานที่ความหนา 2 3 4 และ 5 มิลลิเมตร ชิ้นงานมีเส้นผ่านศูนย์กลาง 4 มิลลิเมตร โดยใช้วิธีการบูรณะ 2 วิธีคือบูรณะแบบครั้งเดียวโดยฉายแสง 1 ครั้งที่ความสูงของชิ้นงาน และการบูรณะแบบเป็นชั้นโดยฉายแสงทุก 2 มิลลิเมตร เวลาในการฉายแสงของแต่ละผลิตภัณฑ์ตามบริษัทผู้ผลิตกำหนด จากนั้นนำชิ้นงานทดสอบหาค่าความแข็งผิวระดับจุลภาคแบบนูปที่ผิวด้านบนและด้านล่างของชิ้นงาน ที่ 4 เวลา คือ 15 นาที 1 วัน 1 สัปดาห์ และ 1 เดือนภายหลังสร้างชิ้นงาน ผลการศึกษาพบว่า ชิ้นงานที่มีการบูรณะแบบครั้งเดียวจะมีความแตกต่างระหว่างความแข็งผิวระดับจุลภาค ด้านบนกับด้านล่างอย่างมีนัยสำคัญ และพบว่าเรซินมอดิฟายด์กลาสไอโอโนเมอร์ซีเมนต์ต่างผลิตภัณฑ์ วิธีการบูรณะ และความหนา มีผลต่อความแข็งผิวด้านบนและด้านล่างของชิ้นงาน ถึงแม้เรซินมอดิฟายด์กลาสไอโอโนเมอร์ซีเมนต์จะมีการก่อตัวจาก 2 ปฏิกิริยาคือ ปฏิกิริยากรด-ด่างและปฏิกิริยาการเกิดโพลิเมอร์ซึ่งจะถูกกระตุ้นด้วยแสง แต่สำหรับการผุที่มีความลึกมากกว่า 2 มิลลิเมตรควรเลือกใช้วิธีการบูรณะแบบเป็นชั้นเพื่อประสิทธิภาพในการก่อตัวที่สมบูรณ์ของวัสดุ
DOI: 10.17632/535bdkc2hy.1
title: Data for: Transmission Capacity Analysis of Relay-Assisted D2D Cellular Networks With M2M Coexistence

description: Matlab Source Files
DOI: 10.17632/m4xkg4gnzs.1
title: HEI's image and sustainability

description: Data was collected from Malaysian Higher Education Institutions to measure the University Image and its outcomes among the international students. Self administered structured questionnaires were used to conduct the survey. international students from various disciplines were participated in the survey. 7-point Likert scale was used. Based on the findings of this study the relationships among the university image and its consequences seems to be significant .
DOI: 10.14457/cu.the.2011.276
title: การแบ่งเชิงลำดับของรูปสี่เหลี่ยมมุมฉากให้เป็นรูปหลายเหลี่ยม

description: งานวิจัยนี้แสดงขั้นตอนวิธีแบบชัดและแบบไม่ชัดในการแบ่งเชิงลำดับของรูปสี่เหลี่ยมมุมฉาก รูปออกเป็นรูปหลายเหลี่ยม แล้วนำรูปหลายเหลี่ยมเหล่านั้นประกอบกันเป็นรูปสี่เหลี่ยมมุมฉากที่คล้ายกับรูปสี่เหลี่ยมมุมฉากเริ่มต้น และ รูป k เหลี่ยม ที่คล้ายกันทั้งหมด n รูป เมื่อ k Î {3, 5, 6, 7, 8} ในกรณีที่ k = 3 หรือ 6 สามารถหาเงื่อนไขบางประการเพื่อทำให้รูป k เหลี่ยมที่คล้ายกันทั้ง n รูปนั้นเป็นรูปสามเหลี่ยมด้านเท่าหรือรูปหกเหลี่ยมปกติ
DOI: 10.14457/cu.the.2011.277
title: ผลของวิตามินอีต่อการตายของเซลล์ประสาทในปมประสาทไขสันหลังและการงอกใหม่ของเส้นประสาทภายหลังการบาดเจ็บในหนูแรท

description: เมื่อเส้นประสาทได้รับบาดเจ็บ จะเกิดกระบวนการเสื่อมสลายของเส้นประสาท เรียกว่า Wallerian degeneration และจะเกิดการงอกใหม่ของเส้นประสาทได้เอง (nerve regeneration) แต่มักใช้เวลานานและมีการตายของเซลล์ประสาทเกิดขึ้น จึงมีการพัฒนาวิธีการรักษา เพื่อให้การงอกใหม่มีประสิทธิภาพยิ่งขึ้น วิตามินอีมีคุณสมบัติที่ช่วยลดการเกิดภาวะ oxidative stress ในงานวิจัยที่ผ่านมามีการพบผลดีของวิตามินอีในการรักษาโรคทางระบบประสาทที่เป็นผลจาก oxidative stress นอกจากนี้ภาวะเส้นประสาทบาดเจ็บก็มีการพบภาวะ oxidative stress ด้วย วิตามินอีจึงน่าจะส่งผลดีต่อภาวะเส้นประสาทบาดเจ็บ ดังนั้น วัตถุประสงค์ในการศึกษาครั้งนี้ เพื่อศึกษาผลของวิตามินอีต่อการสูญเสียเซลล์ประสาทรับความรู้สึกในปมประสาทไขสันหลัง (DRG) และการงอกใหม่ของ axon (axonal regeneration) หลังการบาดเจ็บของเส้นประสาท โดยทำการหนีบเส้นประสาท sciatic ที่ขาข้างซ้ายของหนู และป้อนวิตามินอีเข้าทางปาก ขนาด 100, 500 และ 1,000 mg/kg/day เป็นระยะเวลา 10 วัน แล้วทำการนับจำนวนเซลล์ประสาทในปมประสาทไขสันหลัง ที่ระดับ L4 พบว่า วิตามินอีขนาด 500 และ 1,000 mg/kg/day ช่วยบรรเทาการลดลงของจำนวนเซลล์ประสาทในปมประสาทไขสันหลังได้อย่างมีนัยสำคัญทางสถิติ (p&lt;0.01) เมื่อเทียบกับกลุ่ม 100 mg/kg/day และกลุ่มควบคุม จึงเลือกวิตามินอีขนาด 500 mg/kg/day มาศึกษาต่อในการทดลองที่ 2 โดยหนีบเส้นประสาท sciatic เหมือนการทดลองแรก แต่ใช้เวลานานกว่าที่ 3 สัปดาห์ แล้วทดสอบการคืนหน้าที่ของเส้นประสาทสั่งการของเส้นประสาท sciatic โดยวัดจากรอยพิมพ์เท้าหนูเพื่อคำนวณค่า sciatic functional index (SFI) พบว่า วิตามินอีขนาด 500 mg/kg/day ไม่มีผลต่อการคืนหน้าที่ของเส้นประสาทสั่งการของเส้นประสาท sciatic แต่ในลักษณะทางจุลกายวิภาค พบว่า สามารถช่วยเพิ่ม fiber density ใน segment ที่ 2 และ 3 และเพิ่มจำนวน myelinated nerve fiber ใน segment ที่ 3 ได้อย่างมีนัยสำคัญทางสถิติ (p&lt;0.05) เมื่อเทียบกับกลุ่มควบคุม ดังนั้นผลการทดลองที่กล่าวมาข้างต้น แสดงให้เห็นถึงคุณประโยชน์ของวิตามินอีต่อภาวะเส้นประสาทบาดเจ็บ โดยช่วยบรรเทาการลดลงของจำนวนเซลล์ประสาทใน DRG และให้ผลดีต่อการงอกใหม่ของเส้นประสาท sciatic
DOI: 10.14457/cu.the.2011.278
title: ความแตกต่างของความยืดหยุ่นของหลอดเลือดและการทำงานของเซลล์เอนโดทีเลียมในผู้ป่วยที่มีภาวะสมองขาดเลือดเฉียบพลันและกลุ่มควบคุม

description: ที่มา ในปัจจุบันพบว่าปัจจัยบางอย่างได้แก่ การลดลงของความยืดหยุ่นของหลอดเลือด (arterial stiffness) และความผิดปกติของการทำงานของเซลล์เอนโดทีเลียม (endothelial dysfunction) อาจมีส่วนสำคัญในการเพิ่มความเสี่ยงต่อการเกิดโรคสมองขาดเลือดได้ วัตถุประสงค์ของการศึกษานี้เพื่อศึกษาความแตกต่างในด้านค่าเฉลี่ยของความไม่ยืดหยุ่นของหลอดเลือดและความผิดปกติของการทำงานของเซลล์เอนโดทีเลียมในผู้ป่วยไทยที่มีหลอดเลือดสมองขนาดเล็กตีบเฉียบพลัน เปรียบเทียบกับกลุ่มควบคุม วิธีการศึกษา ผู้ป่วยหลอดเลือดสมองขนาดเล็กตีบเฉียบพลันที่มีอาการมาไม่เกิน 7 วันที่เข้ามารับการรักษาในโรงพยาบาลจุฬาลงกรณ์สภากาชาดไทยระหว่างเดือนกรกฎาคม พ.ศ.2554 ถึงเดือนพฤศจิกายน พ.ศ.2554 เปรียบเทียบกับกลุ่มควบคุมที่มีอายุและเพศเข้ากันได้กับผู้ป่วย โดยทำการวัดความไม่ยืดหยุ่นของหลอดเลือดโดยใช้ SphygmoCor apparatus ซึ่งเป็นวิธีการที่ได้รับการยอมรับว่ามีมาตรฐาน และตรวจความผิดปกติของการทำงานของเซลล์เอนโดทีเลียมวัดโดยเครื่องมือ EndoPAT-2000 system ผลการศึกษา มีผู้ป่วยที่มีโรคหลอดเลือดสมองขนาดเล็กตีบจำนวน 20 รายและกลุ่มควบคุม 20 ราย พบว่าผู้ป่วยโรคหลอดเลือดสมองขนาดเล็กตีบเฉียบพลันมีค่าความไม่ยืดหยุ่นของหลอดเลือดสูงกว่ากลุ่มควบคุม (CF-PWV 10.4±3.55 m/s vs. 8.7±1.83 m/s, respectively, p = 0.013). ในทางตรงกันข้ามพบว่าผู้ป่วยมีความผิดปกติของการทำงานของเซลล์เอนโดทีเลียมน้อยกว่ากลุ่มควบคุม (RHI-PAT of the patients 2.5±0.65 % vs. RHI-PAT of the control 2.0±0.61%, p=0.016) แต่เมื่อได้ทำการพิจารณาค่าความดันโลหิต (Systolic BP) ร่วมด้วยพบว่า ค่าความไม่ยืดหยุ่นของหลอดเลือดและค่าความผิดปกติของการทำงานของเซลล์เอนโดทีเลียมของทั้งผู้ป่วยและกลุ่มควบคุมไม่ได้แตกต่างกันอย่างมีนัยสำคัญทางสถิติ สรุปผลการศึกษา ค่าความไม่ยืดหยุ่นของหลอดเลือดและความผิดปกติของการทำงานของเซลล์เอนโดทีเลียมของผู้ป่วยโรคหลอดเลือดสมองขนาดเล็กตีบไม่แตกต่างจากกลุ่มควบคุม
DOI: 10.14457/cu.the.2011.279
title: การพยากรณ์ความขรุขระผิวชิ้นงานอลูมิเนียมในกระบวนการกัดแบบหัวบอลโดยการใช้ลมเป่า

description: วัตถุประสงค์ของงานวิจัยนี้เพื่อนำเสนอสมการการพยากรณ์ความขรุขระผิวชิ้นงานโดยการใช้ลมเป่า การใช้ลมเป่าเป็นการรักษาสภาวะแวดล้อมโดยการลดการใช้สารหล่อเย็นในกระบวนการตัด และลดค่าใช้จ่ายจากการใช้สารหล่อเย็น งานวิจัยนี้ได้ประยุกต์ใช้เทคนิคพื้นผิวผลตอบสนองกับการออกแบบการทดลองแบบบ็อก-เบห์นเคนในการพัฒนาสมการการพยากรณ์ความขรุขระผิวชิ้นงาน โดยชิ้นงานที่ใช้ในการทดลองคืออลูมิเนียม (Al 6063) และมีดตัดหัวบอลคาร์ไบด์เคลือบผิว (TiAlN) สมการที่พัฒนาขึ้นอยู่ในรูปแบบของเอ็กโปเนนเชียลฟังก์ชัน ซึ่งประกอบด้วย 5 พารามิเตอร์คือ ความเร็วรอบตัด อัตราป้อนตัด ความลึกตัด ขนาดหัวตัด และความดันลมเป่า โดยใช้วิธีการวิเคราะห์การถดถอยเชิงพหุ แรงตัดที่เกิดขึ้นในกระบวนการกัดถูกวัดด้วยไดนาโมมิเตอร์ เพื่อนำมาวิเคราะห์อิทธิพลของพารามิเตอร์ต่างๆที่ส่งผลกระทบต่อความขรุขระผิวชิ้นงาน ซึ่งแรงตัดที่เกิดขึ้นมีความสอดคล้องกับผิวชิ้นงาน และสามารถนำมาอธิบายความขรุขระผิวชิ้นงานได้ เมื่อพารามิเตอร์เปลี่ยนไป งานวิจัยยังได้เสนอช่วงการพยากรณ์ที่ระดับความเชื่อมั่นที่ 95% ในการยืนยันผลการพยากรณ์ความขรุขระผิวชิ้นงานจากสมการ จากผลการทดลองเงื่อนไขการตัดที่ดีที่สุดที่ให้ความขรุขระผิวที่ต่ำที่สุด คือ ความความเร็วรอบ 2,600 รอบต่อนาที อัตราการป้อนตัด 0.02 มิลลิเมตรต่อรอบ ความลึกตัด 0.75 มิลลิเมตร ขนาดเส้นผ่านศูนย์กลางหัวตัด 6 มิลลิเมตร และความดันลมเป่าที่ 0.3 เมกกะปาร์สคาล (3 บาร์)
DOI: 10.14457/cu.the.2011.280
title: การลดของเสียประเภทรอยขีดข่วนในกระบวนการผลิตแผงวงจรไฟฟ้ารวม

description: งานวิจัยฉบับนี้ได้ดำเนินการกับโรงงานผลิตแผงวงจรไฟฟ้ารวมแห่งหนึ่ง ซึ่งพบปัญหาจากการปรับเกณฑ์ในการยอมรับสินค้าของลูกค้าที่มีความเข้มงวดมากขึ้น จึงส่งผลให้มีปริมาณของเสีย และข้อร้องเรียนจากลูกค้าเพิ่มมากขึ้น ซึ่งหลังจากพิจารณาพบว่า ข้อบกพร่องประเภทรอยขีดข่วนมีอัตราการเพิ่มขึ้นของปริมาณชิ้นงานเสียมากที่สุด(เพิ่มขึ้น 368%) เมื่อเทียบกับข้อบกพร่องทั้งหมดที่ลูกค้ามีการปรับเกณฑ์ไป โดยปัญหารอยขีดข่วนบนพื้นผิวโลหะสำหรับลีดเฟรม PPF มีปริมาณชิ้นงานเสียมากที่สุด(32 PPM) และมีลูกค้าร้องเรียนมากที่สุด (7 ข้อร้องเรียน) เมื่อเทียบกับลักษณะของรอยขีดข่วนทุกประเภท ในการดำเนินการวิจัยจะประกอบไปด้วย 5 ระยะ โดยในระยะที่ 1ได้ใช้กราฟและ แผนผังพาเรโตเพื่อใช้ในการเลือกปัญหาที่จะปรับปรุง ระยะที่ 2 ได้ทำการระดมสมองเพื่อหาสาเหตุโดยใช้แผนผังก้างปลาร่วมกับการพิจารณา FMEA ของโรงงานตัวอย่างพบว่า สาเหตุหลักของปัญหาเกิดจากการเสียดสีกันของสตริปงานในแมกกาซีน และแผ่นรองสตริปงานในแมกกาซีนแบบซ้อนไม่เรียบ ในระยะที่ 3 ได้ทำการหาวิธีแก้ปัญหาโดยจะทำการเปลี่ยนแมกกาซีนจากแบบซ้อนเป็นแบบร่อง แต่พบว่าอาจส่งผลให้เกิดปัญหาสตริปโก่งที่กระบวนการอบพลาสติกได้ จึงได้นำเทคนิค TRIZ มาใช้ร่วมกับ Pugh Method ซึ่งได้วิธีการแก้ปัญหาโดยการใช้แผ่นแทรกมาคั่นสตริปในแมกกาซีนแบบซ้อนที่กระบวนการอบพลาสติก และใช้แมกกาซีนแบบร่องที่กระบวนการอื่น ในระยะที่ 4 จึงได้วางแผนเพื่อนำการแก้ปัญหาไปปฏิบัติ โดยใช้การระดมสมอง และทำการประเมินผลในระยะที่ 5 โดยใช้กราฟและแผนผังพาเรโต ผลที่ได้จากการแก้ปัญหาพบว่า สามารถลดปัญหารอยขีดข่วนรวมทุกประเภทลดลงได้ 88% รวมทั้งยังไม่พบข้อร้องเรียนจากลูกค้าในเรื่องรอยขีดข่วนจากล็อตงานหลังจากที่ทำการแก้ปัญหาไป นอกจากนั้นยังช่วยป้องกันค่าเสียโอกาสจากการสูญเสียรายได้ที่อาจเกิดขึ้นได้อีกด้วย.